《题苏庆嗣睡乐轩》
宋代·冯时行

六凿森剑戟，一枕寄华胥。
睡觉既殊辙，睡兮真乐欤。
达人蕴大观，方寸包太虚。
忧乐两不知，寤寐常如如。
昔也蝶栩栩，今焉周蘧蘧。
而今我法中，无欠亦无余。
以睡为乐邪，不睡宁非渠。
然则此轩名，无乃滞一隅。
苏子笑而应，斯岂真吾居。
飘流阅世故，早觉心地初。
今古一偃仰，天地一蘧庐。
揭名聊尔尔，至言恐惊愚。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。